આમ અનેક કારણોની શોધ પાછળથી કરવામાં આવે છે પણ તેનો કોઈ અર્થ નથી હોતો. એક આખુંય કુટુંબ એક ઘટનાને કારણે ભૂંસાઈ ગયું હોય છે. પૌરુષીય અહમ્ને કારણે એક કુટુંબ નષ્ટ થઈ ગયું હોય છે. આમ જોવા જઈએ તો એવા કોઈ જ કારણો નથી હોતા જે ટાળી નથી શકાતા કે કોઈ ગંભીર બાબત નથી હોતી કે હત્યા-આત્મહત્યા કરવાની જરૂર પડે. મનના ગૂંચવાડાઓને ઉકેલવાનો પ્રયત્નો માનસ ચિકિત્સકો કરે છે પરંતુ આવી ગમગીન ઘટનાઓને ટાળી નથી શકાતી તેનો અફસોસ રહે છે. આવી વ્યક્તિઓ થોડે અંશે પણ સાઈકોપેથ હોવાની શક્યતા હોય છે પણ સાઈકોપેથ આપણી આસપાસ અનેક વ્યક્તિઓ હોઈ શકે છે. તે વિશે માનસચિકિત્સકોએ સંશોધન કર્યું છે. એ વિશે હવે પછીના લેખમાં વિગતે વાત કરીશું.